**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ**

**НА 43-ОТО НАРОДНО СЪБРАНИЕ**

**ДО**

**Г-Н ИВАЙЛО МОСКОВСКИ**

**МИНИСТЪР НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА**

**В Ъ П Р О С**

От **ГЕОРГИ ГЬОКОВ,**

народен представител от ПГ „БСП лява България“

На основание чл. 90, ал. 1 от Конституцията на Република България и чл. 91, ал. 1 от Правилника за организацията и дейността на Народното събрание внасям въпрос

**ОТНОСНО:** състоянието на Български държавни железници (БДЖ)

**Уважаеми господин Министър,**

И за най неинформираните българи е ясно, че финансовото състояние на Български държавни железници (БДЖ) не е цветущо. Сега, след наскоро приетите промени в Закона за железопътния транспорт, особено в частта им, където се либерализира пазара и се дава възможност за навлизане на чуждестранни превозвачи на българския пазар предизвикателството за оцеляване на дружеството става още по- голямо.

Затова конкретните ми въпроси към Вас, г-н Министър са:

Какво е към момента финансовото състояние на Български държавни железници (БДЖ)?

В какви конкретни срокове и какви мерки ще предприемете за стабилизиране на дружеството?

**Народен представител**

**ГЕОРГИ ГЬОКОВ**